KOMISJONI RAKENDUSOTSUS,

28. august 2017,

Euroopa Parlamendi ja nõukogu määruse (EL) nr 1308/2013 artiklis 105 osutatud veinisektoris kasutatava nimetuse tootespetsifikaadi muutmise taotluse avaldamise kohta Euroopa Liidu Teatajas

[Pla i Llevant (KPN)]

(2017/C 284/07)

EUROOPA KOMISJON,

võttes arvesse Euroopa Liidu toimimise lepingut,

võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 97 lõiget 3,

ning arvestades järgmist:

Komisjon vaatas taotluse läbi ja leidis, et määruse (EL) nr 1308/2013 artiklites 93–96, artikli 97 lõikes 1 ning artiklites 100, 101 ja 102 sätestatud tingimused on täidetud.

ON TEINUD JÄRGMISE OTSUSE:

Ainus artikkel

Nimetuse „Pla i Llevant“ (KPN) tootespetsifikaadi muutmise taotlus, mis vastab määruse (EL) nr 1308/2013 artiklile 105, on esitatud käesoleva otsuse lisas.

Vastavalt määruse (EL) nr 1308/2013 artiklile 98 annab käesoleva otsuse avaldamine õiguse esitada vastuväiteid käesoleva artikli esimeses lõigus osutatud tootespetsifikaadi muutmise suhtes kahekuulise tähtaja jooksul alates käesoleva otsuse avaldamise kuupäevast Euroopa Liidu Teatajas.

(1) ELT L 347, 20.12.2013, lk 671.

LISA

„PLA I LLEVANT“

PDO-ES-A1038-AM03

Taotluse esitamise kuupäev: 11.2.2016

TOOTESPETSIFIKAADI MUUDATUSE TAOTLUS

1. Muutmise suhtes kohaldatavad eeskirjad

Määruse (EL) nr 1308/2013 artikkel 105 – oluline muudatus

2. Muudatuse kirjeldus ja põhjused

2.1. Tootespetsifikaadi kontrollimise delegeerimine kontrolliasutusele

Pärast seda, kui Hispaania riiklik akrediteerimis- ja sertifitseerimisasutus (ENAC) andis 2012. aasta veebruaris akrediteeringu toote „Pla i Llevant“ päritolunimetuse nõukogule, delegeeris pädev asutus kõnealusele nõukogule toote KPNi spetsifikaadile vastavuse kontrollimise.

Kõnealune muudatus puudutab üksnes spetsifikaadi punkti 9, mitte koonddokumenti.

2.2. Kindlaksmääratud ala laiendamine

Kõnealuse muudatusega laiendatakse kindlaksmääratud ala ja lisatakse sinna omavalitsusüksus Santanyi.

Seega muudetakse spetsifikaadi punkti 4 ja koonddokumendi punkti 5.

Muudatus põhineb järgmistel asjaoludel.

— Santanyi omavalitsusüksus piirneb omavalitsusüksustega Campos ja Felanitx, kus valmistatakse kaitstud päritolunimetusega toodet „Pla i Llevant“.

— Tõendeid veinitootmise traditsiooni kohta Santanyi omavalitsusüksuses võib leida selle paiga minevikust.

— Omavalitsusüksuse keskkonnatingimused ja muldade omadused ei erine toote „Pla i Llevant“ praeguse geograafilise piirkonna kliima- ja mullastikutingimustest.

— Santanyi piirkonnas kasvanud viinapuudelt korjatud viinamarjadega on tehtud eelnevad katseuuringud toote „Pla i Llevant“ tootmiseeskirjade kohaselt.

— Uuringutest ilmnes, et Santanyi piirkonnas kasvanud viinamarjadest valmistatud vein vastab päritolunimetusega toote „Pla i Llevant“ suhtes kehtestatud kvaliteedinõuetele (füüsilised, keemilised ja organoleptilised omadused).

Seega on täielikult õigustatud asjaomase omavalitsusüksuse lisamine kaitstud päritolunimetusega „Pla i Llevant“ KPN tootmispiirkonnale.

KOONDDOKUMENT

1. Registreeritud tootenimetus

Pla i Llevant

2. Geograafilise tähise tüüp

KPN – kaitstud päritolunimetus

3. Viinamarjasaaduste kategooriad

1. Vein

3. Liköörvein

4. Vahuvein

8. Poolvahuvein

4. Veini(de) kirjeldus

Vein – valged ja roosad veinid

Valged ja roosad veinid on selged, läbipaistvad ja heledad. Neil on värske, puuviljane maitse. Suus on need erksad, avatud ja puuviljased. Vaatidesse villitud valgel veinil on laagerdumismeetodist tulenev iseloomulik maitse. Suus on sellel täidlane, kreemjas, struktureeritud ja püsiv maitse.

Vääveldioksiid: 240 si > 5 gr/l glükoosi ja fruktoosi

Analüütiliste näitajate piirmäärad, mida ei ole siin nimetatud, peavad vastama asjakohastele ELi õigusaktidele.

Üldised analüütilised omadused

Maksimaalne üldalkoholisisaldus (mahuprotsent) Minimaalne tegelik alkoholisisaldus (mahuprotsent) 10,5 Minimaalne üldhappesus 4,5 milliekvivalenti liitri kohta Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta) 180

Vein – punased veinid

Punased veinid on selged, aktiivsed ja heledad, nende värvus varieerub sügavast heledamani. Noortel veinidel on värske puuviljane maitse, laagerdunud veinidel on küpsete puuviljade maitse, mida on rikastanud vaadis laagerdumine. Suus on vein oivaline, meeldiv, täidlane, tasakaalus ja sametine, sooja ja püsiva järelmaitsega.

Vääveldioksiid: 180 si > 5 gr/l glükoosi ja fruktoosi

Analüütiliste näitajate piirmäärad, mida ei ole siin nimetatud, peavad vastama asjakohastele ELi õigusaktidele.

Üldised analüütilised omadused

Maksimaalne üldalkoholisisaldus (mahuprotsent) Minimaalne tegelik alkoholisisaldus (mahuprotsent) 11 Minimaalne üldhappesus 4,5 milliekvivalenti liitri kohta Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta) 140

Liköörvein

Liköörveinid on õlgkollase värvusega, millel on roheline kuni kuldne varjund. Punaste liköörveinide värvus varieerub tumepunasest punakaslillani. Liköörveinid on selged ja heledad. Valgetel liköörveinidel on lilleline ja mahe aroom, milles on tunda suhkrustatud puuviljade lõhna ja küpsete puuviljade noote. Punastele liköörveinidele on iseloomulik hoidiste, viinamarjade ja pähklite aroom. Neil on hea happesus, ning nende maitse on tasakaalus ja elegantne.

Vääveldioksiid: 175 si > 5 gr/l glükoosi ja fruktoosi

Maksimaalne lenduvate hapete sisaldus on 25 milliekvivalenti liitri kohta, sest veinide üldalkoholisisaldus on vähemalt 15 % mahust või rohkem. See on kooskõlas määruse (EÜ) nr 606/2009 I lisa C-osa punktis 3 sätestatud erandiga.

Analüütiliste näitajate piirmäärad, mida ei ole siin nimetatud, peavad vastama asjakohastele ELi õigusaktidele.

Üldised analüütilised omadused

Maksimaalne üldalkoholisisaldus (mahuprotsent) Minimaalne tegelik alkoholisisaldus (mahuprotsent) 15 Minimaalne üldhappesus 4,5 milliekvivalenti liitri kohta Maksimaalne lenduvate hapete sisaldus (milliekvivalentides liitri kohta) 25 Maksimaalne vääveldioksiidi üldsisaldus (milligrammides liitri kohta) 130

Vahuvein

Noor vahuvein on peaaegu värvitu. Vaadis laagerdunud vahuveinidel on intensiivsem värvus. Roosa vahuveini värvus varieerub sibulakoorele omasest värvusest kuni roosakaslillani.

Vein on alati hele. Väikesed ja pikema aja jooksul aeglaselt eralduvad õhumullid moodustavad pikki sambaid. Aroomis on tunda vahuveini valmistamiseks kasutatud veinide ning veinisette autolüüsi nüansse. Maitsmisel on veini happesus tasakaalus ning vein ei ole kare. Järelmaitse on puhas ja püsib kaua.

Analüütiliste näitajate piirmäärad, mida ei ole siin nimetatud, peavad vastama asjakohastele ELi õigusaktidele.

Üldised analüütilised omadused

Maksimaalne üldalkoholisisaldus (mahuprotsent) Minimaalne tegelik alkoholisisaldus (mahuprotsent) 11 Minimaalne üldhappesus 4,5 milliekvivalenti liitri kohta Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta) 160

Poolvahuvein

Valged vahuveinid on õlgkollase värvusega, millel on kergelt kuldne varjund. Roosadel poolvahuveinidel on heledam roosakaslilla värvus.

Veinid on selged ja heledad. Mullid ja mullisambad on väikesed. Lõhn on puuviljane, selles on tunda teise käärimise mõju. Suus on vein värske ja puuviljane, püsiva järelmaitsega.

Analüütiliste näitajate piirmäärad, mida ei ole siin nimetatud, peavad vastama asjakohastele ELi õigusaktidele.

Üldised analüütilised omadused

Maksimaalne üldalkoholisisaldus (mahuprotsent) Minimaalne tegelik alkoholisisaldus (mahuprotsent) 10 Minimaalne üldhappesus 4,5 milliekvivalenti liitri kohta Maksimaalne lenduvate hapete sisaldus (milliekvivalentides liitri kohta) 13,3 Maksimaalne vääveldioksiidi üldsisaldus (milligrammides liitri kohta) 160

5. Veinivalmistustavad

a. Peamised veinivalmistustavad

Veinivalmistuse eritavad

Viinamarjade, virde ja veini käsitlemisel, kääritamise kontrollimisel ja käitlemisel kasutatav tehnoloogia peab olema välja töötatud selliselt, et toota parima kvaliteediga veine. Virde ja veini eemaldamiseks on lubatud kasutada vaid selliseid mehaanilisi abivahendeid, mis ei kahjusta ega kõrvalda kobara tahkeid osi. Viinamarjade eelsoojendamist või virde ja veini soojendamist koos pressimisjääkidega värvaine ekstraheerimiseks ei ole lubatud kasutada. Virde või veini ekstraheerimiseks või nende eraldamiseks pressimisjäägist tuleb kohaldada asjakohast rõhku nii, et toodang ei oleks suurem kui 70 liitrit veini iga 100 kilogrammi koristatud saagi kohta.

b. Maksimaalne toodang

11 000 hektoliitrit hektari kohta

77 hektoliitrit hektari kohta.

6. Määratletud piirkond

Kaitstud päritolunimetusega toote „Pla i Llevant“ tootmispiirkond koosneb Mallorca saare järgmistest haldusüksustest: Algaida, Ariany, Arta, Campos, Capdepera, Felanitx, Llucmajor, Manacor, Maria de la Salut, Montuíri, Muro, Petra, Porreres, Sant Joan, Sant Llorenc des Cardassar, Santa Margalida, Santanyi, Sineu ja Vilafranca de Bonany. Päritolunimetuse nõukogu on kindlaks määranud, et need haldusüksused sobivad määratud viinamarjasortide kasvatamiseks.

7. Peamised veiniviinamarjasordid

„PENSAL BLANCA“, sünonüüm: „MOLL“

„CALLET“

„GORGOLLASSA“

„GIRO ROS“

„FOGONEU“

„MANTO NEGRO“

8. Seos(ed)

Vein

Viinamarjaistandusi mõjutab piirkonna saarelisus ja see, et istandused asuvad peaaegu merepinna tasemel. Piirkonnas puhuv tuul (Embat) toob jahedat, niisket ja soolast õhku. See mõjutab viinamarjakasvatuse meetodit, sest okste lõikamise tõttu puutuvad viljad kokku soolarikka õhuga. Rikkalik päikesepaiste soodustab fenooliühendite sünteesimist ning tagab veinide küllusliku aroomi ja suure alkoholisisalduse, punaste veinide sügavpunase kuni helepunase värvuse ja valgete veinide kirka värvuse. Lubjarikkad mullad soodustavad aromaatsete ühendite teket. Tänu nimetatud teguritele on vein „Pla i Llevant“ ainulaadne ning hästi integreeritud happesus annab sellele iseloomuliku struktuuri ja tugevuse.

Vahuvein, poolvahuvein ja liköörvein

Kaitstud päritolunimetusega „Pla i Llevant“ vahuveinide, poolvahuveinide ja liköörveinide iseloomulikud omadused tulenevad nende valmistamiseks kasutatud veinide kvaliteedist.

9. Olulised lisatingimused

Õigusraamistik

Riigisisestes õigusaktides

Lisatingimuse liik: märgistamisega seotud lisasätted

Tingimuse kirjeldus

Etiketil peab olema kaitstud päritolunimetus „Pla i Llevant“ ja toote logo.

Õigusraamistik

Riigisisestes õigusaktides

Lisatingimuse liik: pakendamine kindlaksmääratud piirkonnas.

Tingimuse kirjeldus

Villimine peab toimuma tootmispiirkonnas, arvestades selle tähtsust toote kvaliteedile. Parimad tingimused on võimalik tagada siis, kui villimine toimub kaitstud päritolunimetusega veini tootjaga samas piirkonnas asuvas ettevõttes ja veinitootja otsese kontrolli all, sest veinitootjal on põhjalikud kogemused ja teadmised kõnealuste veinide iseloomulikest omadustest. Tarbimiseks ettenähtud vein peab olema villitud pudelitesse, millel on garantiipitser, etikett või nummerdatud lisamärgis, mille on väljastanud kontrolliasutus ja mille on pudelile paigaldanud veinitootja. Kui ladustatakse muust geograafilisest piirkonnast pärit veine, tuleb kontrolliasutust eelnevalt kirjalikult teavitada. Ladustamine on lubatud järgmistel tingimustel: vein on kuni 15 liitrit mahutavates pudelites, mis on lähtekohas märgistatud.

Link tootespetsifikaadi juurde

http://www.caib.es/sites/qualitatagroalimentaria/es/pla_i_llevant-46239/